Κορυφές οκτώ χιλιάδων μέτρων

Ως κορυφές οκτώ χιλιάδων μέτρων είναι γνωστές 14 ανεξάρτητες κορυφές βουνών υψηλότερες από 8.000 μ. από τη στάθμη της θάλασσας. Όλες οι «οκτάρες», όπως συνήθως ονομάζονται, βρίσκονται στην οροσειρά των Ιμαλαΐων και του Καρακορούμ στην Ασία. 

Η πρώτη καταγραμμένη προσπάθεια ανάβασης σε οκτάρα ήταν του Άλμπερτ Φ. Μάμερι και του Τζον Νόρμαν Κόλι, που προσπάθησαν να ανέβουν στο Νάνγκα Παρμπάτ από την πλευρά του Κασμίρ 1895. Η απόπειρα απέτυχε, όταν ο Μάμερι και δύο Γκούργκα, οι Ράγκομπιρ και Γκόμαν Σιγχ, σκοτώθηκαν από χιονοστιβάδα.

Η πρώτη καταγραμμένη επιτυχής ανάβαση οκτάρας είναι εκείνη του Μορίς Ερζόγκ και του Λουί Λασενάλ, που ανέβηκαν στο Αναπούρνα στις 3 Ιουνίου, 1950.

Ο πρώτος που σκαρφάλωσε και τις 14 κορυφές 8.000 μ. ήταν ο Ράινχολντ Μέσνερ, που ολοκλήρωσε το εγχείρημά του στις 16 Οκτωβρίου, 1986. Ένα χρόνο αργότερα, το 1987, ο Γέζι Κουκούτσκα έγινε ο δεύτερος ορειβάτης που ολοκλήρωσε το εγχείρημα. Ο Μέσνερ ολοκλήρωσε και τις 14 κορυφές χωρίς βοηθητικό οξυγόνο. Το συγκεκριμένο χαρακτηριστικό επαναλήφθηκε 9 χρόνια αργότερα από τον Έρχαρντ Λορέταν το 1995. Έως το 2011 26 ορειβάτες αναρριχήθηκαν και στις 14εις κορυφές αδιαμφισβήτητα. Τουλάχιστον τέσσερεις πέθαναν προσπαθώντας να πετύχουν τον συγκεκριμένο στόχο. Ο Νεπαλέζος Φούρμπα Τάσι ολοκλήρωσε τις περισσότερες αναρριχήσεις στις οκτάρες με 30 αναβάσεις μεταξύ του 1998 και του 2011. Ο Χουανίτο Γιαρσάμπαλ (Oiarzabal), δεύτερος στην κατάκτηση των περισσότερων κορυφών, ολοκλήρωσε ένα σύνολο 25 αναβάσεων μεταξύ του 1985 και του 2011.

Οι χώρες με τον μεγαλύτερο αριθμό ορειβατών που σκαρφάλωσαν και τις 14 κορυφές 8.000 μ. είναι η Ιταλία και η Νότια Κορέα, με πέντε ορειβάτες η καθεμία, με δεύτερη την Ισπανία, με τέσσερεις ορειβάτες. Το Καζακστάν και η Πολωνία ακολουθούν με τρεις ορειβάτες. Η πρώτη γυναίκα που ισχυρίστηκε ότι κατέκτησε και τις 14εις οκτάρες ήταν η Ο Έουν-Σουν από τη Νότια Κορέα, η οποία ανέφερε ότι ολοκλήρωσε το εγχείρημα με την ανάβασή της στο Αναπούρνα στις 27 Απριλίου, 2010. Ωστόσο, θεωρήθηκε αμφισβητήσιμος ο ισχυρισμός της ότι κατέκτησε το Κανγκτσενγιούνγκα το 2009. Αργότερα, το 2010, η Εντούρνε Πασαμπάν έγινε η πρώτη γυναίκα που κατέκτησε και τις 14εις κορυφές οκτώ χιλιάδων μέτρων.

Τον Αύγουστο του 2011, η Αυστριακή Γκερλίντε Καλτενμπρούνερ έγινε η πρώτη γυναίκα που σκαρφάλωσε όλες τις «οκτάρες» χωρίς χρήση βοηθητικού οξυγόνου

Κατάλογος των κορυφών άνω των 8.000 μ.

* As of September 2003, data from Chinese National Geography, August 2006, page 77.

Ορειβάτες με επιβεβαιωμένες αναβάσεις και στις 14εις οκτάρες
Το O2 είναι αναφορά στους ορειβάτες που σκαρφάλωσαν και τις 14εις κορυφές χωρίς τη χρήση βοηθητικού  οξυγόνου.

[*] όσον αφορά στον Τσανγκ Ντάβα Σέρτπα τέθηκαν αμφιβολίες για την ανάβασή του στο Αναπούρνα.

Αμφισβητούμενες 
Δεν κατατέθηκαν ικανά πειστήρια για την πιστοποίηση και των 14ων κορυφών. Η αμφισβητούμενη ανάβαση μέσα σε παρένθεση με τη χρονολογία της.

Φωτοθήκη

Παραπομπές

Εξωτερικοί σύνδεσμοι
 Site dedicated to the 8000m peaks and mountaineers
 Pictures of 8'000 meter peaks
 Map in GeoFinder.ch showing the locations of the main summits
 The Eight-Thousanders

Βουνά